### | | | | --- | --- | | | | | --- | | **Byråd** 28. november 2017 Sagsnr. 710-2017-18810 Dok.nr. 710-2017-247768 Sagsbehandler DPCSOR | | 146.                Beskæftigelsesplan 2018 - Åbent

###

|  |  |
| --- | --- |
| Tidl. politisk behandling | AU, 06.09.17, pkt. 27 |
| Forventet sagsgang | AU, ØK, BY |
| Lovgrundlag | Lov om organisering og understøttelse af beskæftigelsesindsatsen mv. |

###

**SAGENS INDHOLD**

Byrådet skal i denne sag tage stilling til Forslag til
Beskæftigelsesplan 2018.

Byrådet skal senest ved udgangen af hvert år vedtage en
beskæftigelsesplan for det kommende års beskæftigelsesindsats.

Beskæftigelsesplanen kan tage afsæt i de vejledende
beskæftigelsespolitiske mål, som beskæftigelsesministeren årligt udmelder.
Herudover har  Favrskov Kommune også mulighed for frit at fastsætte egne
fokusområder og mål i beskæftigelsesindsatsen i 2018.

Beskæftigelsesministeren udmeldte september 2017 følgende
vejledende mål for beskæftigelsesindsatsen i 2018:

1. Flere
personer skal i beskæftigelse eller uddannelse i stedet for at være på
offentlig forsørgelse

2. Virksomhederne
skal sikres den nødvendige og kvalificerede arbejdskraft

3. Flere
flygtninge og familiesammenførte skal være selvforsørgende

4. Flere
jobparate personer på kontanthjælp skal i beskæftigelse, og flere
aktivitetsparate bliver jobparate eller kommer i beskæftigelse

5. Bekæmpelsen
af socialt bedrageri og fejludbetalinger skal styrkes.

I grundlaget for udarbejdelsen af beskæftigelsesplanen skal
indgå en status, som viser resultater og effekter af beskæftigelsesindsatsen i
jobcenteret for det forudgående år. På den baggrund blev Arbejdsmarkedsudvalget
6. september 2017 forelagt en midtvejsopfølgning på Beskæftigelsesplan 2017.

Kommunen skal umiddelbart efter vedtagelsen af beskæftigelsesplanen
fremsende planen til Det Regionale Arbejdsmarkedsråd til orientering.

**VURDERING**

Med afsæt i beskæftigelsesministerens mål samt
halvårsopfølgningen på Beskæftigelsesplan 2017 er der i forslag til
Beskæftigelsesplan 2018 lagt op til følgende mål for Favrskov Kommunes
beskæftigelsesindsats i 2018:

1. Samarbejdet
med virksomhederne skal styrkes (ministermål 2)

2. Flere
flygtninge og familiesammenførte skal være selvforsørgende (ministermål 3)

3. Flere
uddannelseshjælps- og kontanthjælpsmodtagere skal i uddannelse og job
(ministermål 1 og 4)

4. Flere unge
skal opnå tilknytning til arbejdsmarkedet (ministermål 1)

5. Fastholdelsen
af sygemeldte beskæftigede på arbejdspladsen skal styrkes

6. Bekæmpelsen
af socialt bedrageri og fejludbetalinger skal styrkes (ministermål 5).

Fælles for målene er, at Job og Økonomi forventer, at en
videreførelse af den intensiverede indsats på flere af de ovennævnte områder
fra 2016 og 2017 til 2018 medvirker til, at borgeres varighed på
forsørgelsesydelser nedbringes, og at flere borgere på forsørgelsesydelser
kommer i job eller uddannelse. Forslag til Beskæftigelsesplan 2018 er vedlagt
som bilag.

**ØKONOMI**

Forslag til Beskæftigelsesplan 2018 har i sig selv ingen
økonomiske konsekvenser.

I forbindelse med Budget 2016-2019 besluttede Byrådet at
styrke indsatsen i forhold til at fastholde sygemeldte beskæftigede på
arbejdspladsen samt at få flere aktivitetsparate uddannelseshjælps- og
kontanthjælpsmodtagere i uddannelse og job. Den intensiverede indsats har
medført større besparelser i forsørgelsesydelser i 2016 og 2017 end forventet.

**INDDRAGELSE**

[adresse] har haft mulighed for at komme
med input til Beskæftigelsesplan 2018.

**INDSTILLING**

Direktøren for Job og Økonomi indstiller til Byrådet:

1.    At Forslag til Beskæftigelsesplan 2018 godkendes.

**BESLUTNING**

***Arbejdsmarkedsudvalget, 8. november 2017:***

Fraværende:Ingen

Indstilles godkendt med følgende tilføjelse til første
målsætning under mål 3.2 "Flere flygtninge og familiesammenførte skal være
selvforsørgende": Af de 50 flygtninge skal mindst en tredjedel være
kvinder.

Arbejdsmarkedsudvalget forelægges en sag om en styrket
beskæftigelsesindsats for flygtningekvinder i løbet af 1. halvår 2018.

***Økonomiudvalget, 14. november 2017:***

Fraværende:Johannes Møller

Indstillingen fra Arbejdsmarkedsudvalget indstilles
godkendt.

**Bilag**

|  |  |
| --- | --- |
| Forslag til Beskæftigelsesplan 2018 | 710-2017-135785 |